biswa921/orwiki-latest-pages-articles-raw huggingface dataset:
ଚିନ୍ତାମଣି ଜେନା (ନାଟ୍ୟକାର)

ଚିନ୍ତାମଣି ଜେନା (୧୫ ଅପ୍ରେଲ ୧୯୩୮ - ୪ ଜୁଲାଇ ୨୦୧୭) ଜଣେ ଓଡ଼ିଶା ସାହିତ୍ୟ ଏକାଡେମୀ ଓ ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାରପ୍ରାପ୍ତ ନାଟ୍ୟକାର ଥିଲେ । ସେ ପ୍ରାୟ ୧୨୦ଟି ନାଟକ ରଚନା କରିଥିଲେ । ନାଟ୍ୟକାରଭାବରେ ବେଶି ପରିଚିତି ଥିଲେ ମଧ୍ୟ ଉପନ୍ୟାସ ଓ ଏକାଙ୍କିକା ଭଳି ସାହିତ୍ୟ ରଚନା ତଥା ମଞ୍ଚରେ ଅଭିନୟ ଓ ନିର୍ଦ୍ଦେଶନା କରୁଥିଲେ ।

 ନାଟ୍ୟକାର ଜୀବନ 
ନାଟ୍ୟକାର ଭାବରେ ଚିନ୍ତାମଣି ବହୁ ପୁରସ୍କାର ଲାଭ କରିଥିଲେ ।https://www.telegraphindia.com/1160105/jsp/odisha/story_62149.jsp ଓଡ଼ିଶା ତଥା ଓଡ଼ିଶା ବାହାରେ ଚିନ୍ତାମଣି ଜେନାଙ୍କର ବହୁ ନାଟକ ପରିବେଷିତ ହୋଇଥିଲା । ତାଙ୍କ ଲିଖିତ ନାଟକ ଓ ଉପନ୍ୟାସ ଗୁଡିକୁ ନେଇ ଚଳଚ୍ଚିତ୍ର ମଧ୍ୟ ତିଆରି କରିଯାଇଛି । ତାଙ୍କ ନାଟକ "ସନ୍ଧ୍ୟାତାରା"କୁ ନେଇ ଓଡ଼ିଶା ଚଳଚ୍ଚିତ୍ର ସନ୍ଧ୍ୟାତାରା ଓ ଉପନ୍ୟାସ "ସରପଞ୍ଚ ପୁଅ"କୁ ନେଇ ସିନ୍ଦୁର ବିନ୍ଦୁ ଚଳଚ୍ଚିତ୍ର ନିର୍ମାଣ କରାଯାଇଥିଲା ।
 ନାଟକ 
 ସନ୍ଧ୍ୟାତାରା
 ଶତାବ୍ଦୀର ଆର୍ତ୍ତନାଦ
 ତାଜମହଲର ଶିଳ୍ପୀ
 ଅନ୍ୟ ଏକ ବିପ୍ଳବ
 ରକ୍ତ ତିଳକ
 ତିମିର ତୀର୍ଥରେ ଏକ ରାତିhttp://odishasuntimes.com/2017/07/04/odisha-sahitya-akademi-awardee-chintamani-jena-no-more/
 ଧୁମକେତୁ
 ସୂର୍ଯ୍ୟଦୋୟ ପୁର୍ବେ
 ଏକଲବ୍ୟ
 ଜ୍ୱାଳାମୁଖୀ

 ଉପନ୍ୟାସ 
 ସରପଞ୍ଚ ପୁଅ
 ଏକାଙ୍କିକା 
 ଧର୍ମାବତାର ଓ ଅନ୍ୟାନ୍ୟ ଏକାଙ୍କିକା

 ପୁରସ୍କାର ଓ ସମ୍ମାନ 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୧୨ ("ଧର୍ମାବତାର ଓ ଅନ୍ୟାନ୍ୟ ଏକାଙ୍କିକା" ପାଇଁ)http://www.odiaspotnews.in/webpage/detailnews/2591/10
 ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର - ୨୦୧୨
 ନାଟ୍ୟାଚାର୍ଯ୍ୟ
 ନାଟ୍ୟଭୂଷଣ
 କଳାଭୂଷଣ
 କଳାଗୌରବ

 ବ୍ୟକ୍ତିଗତ ଜୀବନ 
ଚିନ୍ତାମଣି, କେନ୍ଦୁଝର ଜିଲ୍ଲାର ପଣ୍ଡୁଆ ପଞ୍ଚାୟତ ଅନ୍ତର୍ଗତ ପଞ୍ଚହରା ଗ୍ରାମରେ ଜନ୍ମଗ୍ରହଣ କରିଥିଲେ । ୨୦୧୭ମସିହା ଜୁଲାଇ ୪ତାରିଖରେ କେନ୍ଦୁଝର ଜିଲ୍ଲାର ଘସିପୁରା ଅନ୍ତର୍ଗତ ସାଇଁକୂଳସ୍ଥିତ ବାସଭବନରେ ତାଙ୍କର ପରଲୋକ ଘଟିଥିଲା । ସେ ଭାରତୀୟ ଦୂର ସଂଚାର ସେବା ଅଧିନରେ ଚାକିରି କରୁଥିଲେ ।http://www.eodishasamachar.com/?p=9333

 ଆଧାର 

ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:୨୦୧୭ ମୃତ୍ୟୁ
ଶ୍ରେଣୀ:କେନ୍ଦୁଝର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରେଣୀ:ଓଡ଼ିଆ ଲୋକ
ମାନବଜିତ ସିଂ ସନ୍ଧୁ

ମାନବଜିତ ସିଂ ସନ୍ଧୁ  (ଇଂରାଜୀ :Manavjit Singh Sandhu) (ପଞ୍ଜାବୀ :ਮਾਨਵਜੀਤ ਸਿਂਘ ਸਂਧੂ) (ଜନ୍ମ ୦୩ ନଭେମ୍ବର ୧୯୭୬) ଜଣେ ପଞ୍ଜାବୀ ଲକ୍ଷ ଭେଦକ ଅଟନ୍ତି ।  ଯିଏ ବିଶେଷତଃ ଟ୍ରେପ ଶୁଟ ପାଇଁ ଜଣା ଯା'ନ୍ତି ।ତାଙ୍କୁ  2006 ମସିହାରେ ରାଜୀବ ଗାନ୍ଧୀ ଖେଳ ରତ୍ନ ମଧ୍ୟ ଦିଆଯାଇଥିଲା  ତଥା ୧୯୯୮ମସିହାରେ ଅର୍ଜୁନ ପୁରସ୍କାରରେ ପ୍ରାପ୍ତ ଥିଲେ । 

ସନ୍ଧୁ ଲାରନ୍ସ ସ୍କୁଲରୁ ଶିକ୍ଷା ଗ୍ରହଣ କରିଥିଲେ ।Profile of Manavjit Singh Sandhu, Indian Shooter in CWG 2010
ସେ ପଞ୍ଜାବର ଫିରୋଜପୁର ଜିଲ୍ଲାର ରତ୍ତା ଖେଡା ଗ୍ରାମର ନିବାସୀ ଅଟନ୍ତି । ତାଙ୍କ ପିତାଙ୍କ ନାମ ଗୁରବୀର ସିଂ । 

ସେ 2006 ମସିହାରେ ଆଇ ଏସ ଏସ ଏଫ ୱାର୍ଲଡ ଶୁଟିଂ ଚାମ୍ପିୟାନ ସିପର ସ୍ୱର୍ଣ୍ଣ  ପଦକ ଜିତିଥିଲେ ।ତାସହ ସେ 1998 ଏବଂ 2002 ମସିହାରେ ଏସିୟାନ ଖେଳରେ ଚାରୋଟି ରଜତ ପଦକ ଜିତିଥିଲେ । 

1998 ମସିହାର ରାଷ୍ଟ୍ର ମଣ୍ଡଳ ଖେଳରେ ମଧ୍ୟ ସେ ସ୍ୱର୍ଣ୍ଣ ପଦକ ଜିତିଥିଲେ ଏବଂ 2006 ଖେଳରେ ସେ କଂସା ପଦକ ପାଇଥିଲେ ।Khel Ratna award

ସିନ୍ଧୁ 2016 ଗ୍ରୀଷ୍ମକାଳୀନ ଓଲିଓମ୍ପିକ ଖେଳରେ ମଧ୍ୟ କ୍ୱାଲିଫଏ କରିଥିଲେ , ଯାହା ବ୍ରାଜିଲର ରିଓ ଦି ଜେନେରିଓରେ ଆୟୋଜିତ ହୋଇଥିଲା ।

ଆଧାର
ସୋଫୋସବୁଭିର

ସୋଫୋସବୁଭିର (ଇଂରାଜୀ ଭାଷାରେ Sofosbuvir, ବିକ୍ରୟ ନାମ ସୋଭାଲଡି/Sovaldi) ଏକ ଔଷଧ ଯାହା ହେପାଟାଇଟିସ ସି ରୋଗର ଚିକିତ୍ସାରେ ବ୍ୟବ‌ହୃତ ହୁଏ ।   ଏହା ରିବାଭିରିନ, ପେଜିଣ୍ଟରଫେରନ-ଆଲଫା (peginterferon-alfa), ସିମେପ୍ରେଭିର, ଲେଡିପାସଭିର (ledipasvir) ଓ ଡାକ୍ଲାଟାସଭିର ଇତ୍ୟାଦି ଔଷଧମାନଙ୍କ ସ‌ହିତ ମିଶ୍ରିତ କରି ଦିଆଯାଏ । ହେପାଟାଇଟିସ ସି ଭୁତାଣୁ (hepatitis C virus) ପ୍ରକାର ଅନୁସାରେ ଏହା ୩୦ରୁ୯୭% କେଶରେ ଆରୋଗ୍ୟ ହୁଏ । ଗର୍ଭାବସ୍ଥାରେ ଏହାର ଭୂମିକା ସ୍ପଷ୍ଟ ହୋଇନାହିଁ ଓ କେତେକ ମିଶ୍ରିତ ଔଷଧ ଶିଶୁପ୍ରତି ହାନି ପ‌ହୁଞ୍ଚାଏ । ଏହା ପାଟିରେ ଦିଆଯାଏ ।

ଏହି ଔଷଧଦ୍ୱାରା ସାଧାରଣତଃ ଥକ୍କା ଅନୁଭବ, ମୁଣ୍ଡବଥା, ଅଇ ଓ ନିଦ୍ରା ସମସ୍ୟା ଦେଖାଯାଇପାରେ । ଇଣ୍ଟରଫେରନ ମିଶ୍ରତ ଥିଲେ ପ୍ରତିକ୍ରିୟା ସମ୍ଭାବନା ଅଧିକ ଦେଖାଯାଏ । ପୂର୍ବରୁ ହେପାଟାଇଟିସ ବି ରୋଗ ସଂକ୍ରମଣ ଇତିହାସ ଥିଲେ ଏହି ଔଷଧ ସେବନ କଲେ ଏହି ରୋଗର ପୁନରୁତ୍ଥାନ ହୋଇପାରେ । ଲେଡିପାସଭିର, ଡାକ୍ଲାଟାସଭିର ବା ସିମେପ୍ରେଭିର ସ‌ହିତ ଏହାର ମିଶ୍ରଣ ଥିଲେ ଆମିଡାରୋନ (amiodarone) ଦିଆଯାଏନାହିଁ କାରଣ ଏହାଦ୍ୱାରା  ଧୀର ହୃତ୍‌ସ୍ପନ୍ଦନ (abnormally slow heartbeat) ସଙ୍କଟ ବଢ଼ିଯାଏ । ଏହା ନ୍ୟୁକ୍ଲିଓଟାଇଡ ଆନାଲଗ (nucleotide analog) ଶ୍ରେଣୀର ସୋଫୋସଭିର ଏକ ଔଷଧ ଯାହା ହେପାଟାଇଟିସ ସି ଏନଏସ୫ବି (NS5B) ପ୍ରୋଟିନ‌କୁ ଅବରୋଧ କରେ । 

ସନ ୨୦୦୭ରେ ସୋଫୋସଭିର ଆବିଷ୍କୃତ ହେବାପରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୩ରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୧୦୧୬ରେ ଏହାର ୧୨ ସପ୍ତାହ କୋର୍ଷର ମୂଲ୍ୟ ଯୁକ୍ତରାଷ୍ଟ୍ର ଆମେରିକାରେ ୮୪,୦୦୦, ସଂଯୁକ୍ତ ରାଷ୍ଟ୍ରରେ ୫୩,୦୦୦, କାନାଡ଼ାରେ ୪୫,୦୦୦ ଓ ଭାରତରେ ୪୮୩ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବିକ୍ରି ହେବାର ୩୦ ସପ୍ତାହ ମଧ୍ୟରେ ୬୦,୦୦୦ଲୋକ‌ଙ୍କର ଚିକିତ୍ସା କରାଯାଇଥିଲା ।

 ଆଧାର
ଛୁରିମ ଶେରପା

ଛୁରିମ  "Nepalese woman scales Mount Everest twice within days". Global Post. 2013-02-25. ଜଣେ ନେପାଳ ପର୍ବତରୋହି ଏବଂ ଗୋଟିଏ ସିଜିନରେ ଦୁଇ ଥର ମାଉଣ୍ଟ ଏଭରେଷ୍ଟରେ ଚଢ଼ିଥିବା ପ୍ରଥମ ମହିଳା ଅଟନ୍ତି । ତାଙ୍କର ଏହି ଉପଲବ୍ଧି ୨୦୧୩   Francis Elliott (2013-02-26). "Climber becomes first woman to scale Everest twice in a year". The Times.ମସିହାରେ ଗିନିଜ ବୁକ ଅଫ ୱାର୍ଲଡ ରେକର୍ଡ଼ରେ ସମ୍ବୋଧିତ ହୋଇଥିଲେ । 2012 ମସିହାରେ ସେ 12 ମଇ ଏବଂ 19 ମଇରେ ଏଭରେଷ୍ଟରେ ଚଢ଼ି ଏହି ଉପଲବ୍ଧିକୁ ପୁରଣ କରିଥିଲେ । "Guinness recognises woman Sherpa for scaling Everest twice in a season". The Hindu. 2013-02-25. ଛୁରିମଙ୍କ ପାଇଁ ଏଭରେଷ୍ଟରେ ଚଢ଼ିଥିବା ପ୍ରଥମ ନେପାଳି ମହିଳା  ପସାଙ୍ଗ ହ୍ଲାମୁ ଥିଲେ, ଯିଏ ପଞ୍ଚମ ଶ୍ରେଣୀରେ ପଢିଥିବା ଜଣେ ଝିଅରେ ଭବିଷ୍ୟ ଯୋଜନା ପାଇଁ ବୀଜ ବୁଣିଥିଲେ ଏବଂ ତାଙ୍କୁ ପ୍ରେରିତ କରିଥିଲେ । Bibek Bhandari (2013-03-08). " "Childhood dream leads climber up Everest -- twice in one week". CNN. 
ଏକ୍ସପିଡ଼ିଶନ ଡ଼ିପାର୍ଟମେଣ୍ଟଙ୍କ ଅନୁସାରେ ଆଜି ପର୍ଯ୍ୟନ୍ତ ଏଭରେଷ୍ଟରେ ଚଢ଼ିଥିବା ନେପାଳ ଲୋକଙ୍କ ସଂଖ୍ୟା 3,842 ଅଟେ, ଯେଉଁଥିରେ କେବଳ 219 ମହିଳା ଅଟନ୍ତି ।  Bibek Bhandari (2013-03-08). " "Childhood dream leads climber up Everest -- twice in one week". CNN.
ଛୁରିମ ପୂର୍ବୀ ନେପାଳର ତାପ୍ଲେଗଞ୍ଜର ଶେରପା ଅଟନ୍ତି । ସେ ସମସ୍ତ ଶେରପା ପରି ନିଜର ଏକ ନାମର ପ୍ରୟୋଗ କରିଥାନ୍ତି ।  BINAJ GURUBACHARYA (2013-02-25). "2 Everest climbs put Nepalese woman in record book". Denver Post.   

ଆଧାର
ପଲମୋନାରି ସରଫାକ୍ଟାଣ୍ଟ

ପଲମୋନାରି ସରଫାକ୍ଟାଣ୍ଟ (ଇଂରାଜୀ ଭାଷାରେ Pulmonary surfactant) ଏକ ଔଷଧ ଯାହା ନବଜାତ ଶିଶୁଙ୍କର ହେଉଥିବା ଇନଫାଣ୍ଟ ରେସ୍ପିରେଟରି ସିଣ୍ଡ୍ରୋମ (respiratory distress syndrome) ରୋଗର ପ୍ରତିଷେଧ ଓ ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ସାଧାରଣତଃ ଗର୍ଭ ବୟସ (gestational age) ୩୨ରୁ କମ୍‌ରେ ଜନ୍ମ ହେଉଥିବା ପିଲାଙ୍କର ପ୍ରତିଷେଧ ନିମନ୍ତେ ଦିଆଯାଏ । ଏହା ଏଣ୍ଡୋଟ୍ରାକିଆଲ ନଳୀ ମାଧ୍ୟମରେ ଦିଆଯାଏ । ଶୀଘ୍ର ଏହାର ପ୍ରଭାବ ଆରମ୍ଭ ହୁଏ ।  ଅନେକ ଡୋଜ ଆବଶ୍ୟକ ହୋଇପାରେ ।
 

ଏହାର ପାର୍ଶ୍ୱ ପ୍ରତିକ୍ରିୟାରେ ଧୀର ହୃଦ୍‌ଗତି (slow heart rate) ଓ ସ୍ୱଳ୍ପ ଅମ୍ଳଜାନ ସ୍ତର (low oxygen levels) ହୋଇପାରେ ।  ଇଣ୍ଟ୍ରାକ୍ରାନିଆଲ ରକ୍ତସ୍ରାବ (:en:intracranial bleeding) ମଧ୍ୟ ହୋଇପାରେ । ପଲମୋନାରି ସରଫାକ୍ଟାଣ୍ଟ କୃତ୍ରିମ ଉପାୟରେ ପ୍ରସ୍ତୁତ କରାଯାଇପାରେ ବା ଗାଈ ବା ଘୁଷୁରୀର ଫୁସଫୁସରୁ ପୃଥକ କରାଯାଇପାରେ ।

ସନ ୧୯୫୦ରେ ପଲମୋନାରି ଆବିଷ୍କୃତ ହୋଇଥିଲା ଓ ଯୁକ୍ତରାଷ୍ଟ୍ର ଆମେରିକାରେ ସନ ୧୯୯୦ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏକ ଡୋଜ ପିଛା ସଂଯୁକ୍ତ ରାଷ୍ଟ୍ରରେ ଏହାର ମୂଲ୍ୟ ୨୮୧.୬୪ରୁ ୫୪୭.୪୦ ପାଉଣ୍ଡ ।

 ଆଧାର 

ଶ୍ରେଣୀ:ଔଷଧ
ରାହୀ ସରନୋବତ

ରାହୀ ସରନୋବତ (ଜନ୍ମ: ୩୦ ଅକ୍ଟୋବର ୧୯୯୦, କୋଲହାପୁର, ମହାରାଷ୍ଟ୍ର) ଜଣେ ଭାରତୀୟ ମହିଳା ଶୁଟର ଅଟନ୍ତି, ଯିଏ 5 ଏପ୍ରିଲ 2013 ମସିହାରେ କୋରିଆର ଚାଙ୍ଗବାନରେ ଚାଲିଥିବା ଆଇ ଏସ ଏସ ଏଫ ବିଶ୍ୱ କପର 25 ମିଟର ପିସ୍ତଲ ସ୍ପର୍ଦ୍ଧାର ଫାଇନାଲରେ ସ୍ଥାନୀୟ ଶୁଟର କେୟଙ୍ଗ କିମଙ୍କୁ 8-6ରେ ହରେଇ ସ୍ୱର୍ଣ୍ଣ ପଦକ ଭାରତ ନାମରେ କରାଇଥିଲେ । ସେ ବିଶ୍ୱ କପରେ ସ୍ୱର୍ଣ୍ଣ ପଦକ ଜିତିଥିବା ପ୍ରଥମ ଭାରତୀୟ ପିସ୍ତଲ ଶୁଟର ଅଟନ୍ତି ।http://indiatoday.intoday.in/site/Story/115404/Sports/women-shooters-break-into-the-male-bastion.htmlhttp://www.thehindu.com/sport/other-sports/sarnobat-wins-gold-in-shooting-wc/article4585521.ece

ରାହୀ ଆମେରିକାରେ 2011 ଆଇ ଏସ ଏସ ଏଫ ବିଶ୍ୱ କପରେ କଂସା ପଦକ ଜିତିଥିଲେ । 2010 ରାଷ୍ଟ୍ରମଣ୍ଡଳ ଖେଳରେ ଏକ ଗୋଲ୍ଡ ଏବଂ ସିଲଭର ମେଡାଲ ଜିତିଥିବା ରାହୀ ଆଇ ଏସ ଏସ ଏଫ ବିଶ୍ୱ କପ, 2011ରେ ବ୍ରୋଞ୍ଜ ଜିତି ଓଲିଓମ୍ପିକର ଟିକେଟ ନେଇଥିଲେ ।

2014 ରାଷ୍ଟ୍ରମଣ୍ଡଳ ଖେଳରେ 25 ମିଟର ଏୟାର ପିସ୍ତଲରେ ରାହୀ ସରନୋବତ ଭଲ ପ୍ରଦର୍ଶନ କରି ଗୋଲ୍ଡ ମେଡାଲ ଜିତିଥିଲେ । 

 ଆଧାର

ଶ୍ରେଣୀ:ମହିଳା ଖେଳାଳି
ଶ୍ରେଣୀ:ଭାରତୀୟ ଖେଳାଳି
ପ୍ରେମଲତା ବର୍ମା

thumbnail|ପ୍ରେମଲତା  ବର୍ମା

ପ୍ରେମଲତା ବର୍ମା (ଜନ୍ମ: 16 ଜୁଲାଇ 1968, ଆଲ୍ଲାହାବାଦ) କବିତା, କାହାଣୀ,ଅନୁବାଦ, ସାହିତ୍ୟ ସମୀକ୍ଷା ଏବଂ ଅଧ୍ୟାପନ କ୍ଷେତ୍ରରେ ଜଣେ ବିଶିଷ୍ଠ ନାମ । ସେ ଆର୍ଜେଣ୍ଟିନାର ନ୍ୟୁନସ ଆୟର୍ସ ବିଶ୍ୱବିଦ୍ୟାଳୟରେ ପ୍ରଫେସର ପଦରେ ସେବାରେ ନିଯୁକ୍ତ ହୋଇଥିଲେ । ଏହାପରେ ସେ ସାମାଜିକ ଏବଂ ଧାର୍ମିକ ସରଞ୍ଚନା ଉପରେ ପ୍ରବନ୍ଧ ଲେଖିଥିଲେ ଏବଂ ସ୍ପାଇନିସ ଭାଷାରେ ବିଶେଷ ଜ୍ଞାନ ପ୍ରାପ୍ତ କରିଥିଲେ । ସେ ଅନେକ ବର୍ଷ ପୂର୍ବରୁ ଆର୍ଜେଣ୍ଟିନାରେ ହିନ୍ଦୀ ଏବଂ ସଂସ୍କୃତ ଭାଷା ତଥା ଭାରତୀୟ ଦର୍ଶନ ଏବଂ ସଂସ୍କୃତିର ବିଷୟରେ ଅନେକ ପାଠ୍ୟକ୍ରମ ଆୟୋଜନ କରିଛନ୍ତି । ସେ ବିଶ୍ୱର ପ୍ରଥମ ଏବଂ ଏକମାତ୍ର ହିନ୍ଦୀ - ସ୍ପାଇନିସ ଶବ୍ଦ କୋଶର ରଚନାକାର ଅଟନ୍ତି , ଯାହା ସେ ଡୌନିୟଲ ମୌସିଙ୍କ ସହ ମିଶି ତିଆରି କରିଥିଲେ । ତାଙ୍କର ଏହି ମହତ୍ତ୍ୱପୂର୍ଣ୍ଣ କାର୍ଯ୍ୟପାଇଁ ତାଙ୍କୁ ବର୍ଷ 2006ରେ ପଦ୍ମଭୂଷଣ ଡଃ ମୋଟୁରି ସତ୍ୟନାରାୟଣ ପୁରସ୍କାରରେ ସମ୍ମାନିତ କରାଯାଇଥିଲା । 

 ଆଧାର
ଉଚ୍ଚୈଃଶ୍ରବା

thumb|ଉଚ୍ଚେଃ ଶ୍ରବାର ଚିତ୍ରାତ୍ମକ ନିରୂପଣ
thumb|ଉଚ୍ଚେଃ ଶ୍ରବା ତଥା ସମୁଦ୍ର ମନ୍ଥନରୁ ବାହାରିଥିବା ଅନ୍ୟ କିଛି ରତ୍ନ

ଉଚ୍ଚୈଃଶ୍ରବା  ହିନ୍ଦୁ ବିଶ୍ୱକୋଷରେ ବର୍ଣ୍ଣିତ ସମୁଦ୍ର ମନ୍ଥନଦ୍ୱାରା ବାହାରିଥିବା ଚଉଦ ରତ୍ନ ମଧ୍ୟରୁ ଗୋଟିଏ ଥିଲେ ।   ପୌରାଣିକ ପ୍ରଥା ଅନୁସାରେ ୟେ ଧଳା ରଙ୍ଗର ଏବଂ ସାତୋଟି ମୁଖଧାରୀ ଘୋଡ଼ା ଥିଲେ ଯାହା ଦେବତା (ଇନ୍ଦ୍ର)ଙ୍କୁ ପ୍ରାପ୍ତ ହେଲେ । 

ଗୀତାରେ କୃଷ୍ଣ ଭଗବାନ ଶ୍ରେଷ୍ଠତମ ବସ୍ତୁ ମାନଙ୍କରୁ ନିଜର ତୁଳନା କ୍ରମରେ ନିଜକୁ ଅଶ୍ୱରେ ଉଚ୍ଚୈଃଶ୍ରବା ବୋଲି କହିଥିଲେ ।" ଉଚ୍ଚେଃ ଶ୍ରବସମଶ୍ୱନାଂ ବିଦ୍ଧି ମାମମୃତୋଦ୍ଭବମ୍" - ଶ୍ରୀମଦ ଭଗବଦଗୀତା ୧୦.୨୭ ।।ଶ୍ରୀମଦ ଭାଗବତ ଗୀତା। ।୧୦.୨୭।। କୁମାରସମ୍ଭବମ୍ରେ କାଳିଦାସ, ଏହାକୁ ଇନ୍ଦ୍ରଙ୍କଠାରୁ ତାଡ଼କାସୁରଦ୍ୱାରା ଛଡ଼ାଇ ଯାଇଥିବାର ବର୍ଣ୍ଣନା କରିଛନ୍ତି ।

ଏହାକୁ ମଧ୍ୟ ଦେଖନ୍ତୁ
 ସମୁଦ୍ର ମନ୍ଥନ

 କାଳକୂଟ (ହଳାହଳ)
 ଐରାବତ
 କାମଧେନୂ
 ଉଚ୍ଚେଃ ଶ୍ରବା
 କୌସ୍ତୁଭମାଣି
 କଳ୍ପବୃକ୍ଷ
 ରମ୍ଭା ନାମକ ଅପ୍ସରୀ
 ଲକ୍ଷ୍ମୀ
 ବାରୁଣୀ , ମଦୀରା
 ଚନ୍ଦ୍ରମା
 ପାରିଜାତ
 ଶଙ୍ଖ
 ଧନ୍ୱନ୍ତରୀ
 ଅମୃତ

ଆଧାର

ଶ୍ରେଣୀ:ଶ୍ରୀମଦ ଭଗବଦଗୀତା
ପ୍ରୋଥ୍ରୋମ୍ବିନ କମ୍ପ୍ଲେକ୍ସ କନସେଣ୍ଟ୍ରେଟ

ପ୍ରୋଥ୍ରୋମ୍ବିନ କମ୍ପ୍ଲେକ୍ସ କନସେଣ୍ଟ୍ରେଟ (ଇଂରାଜୀ ଭାଷାରେ Prothrombin complex concentrate ବା PCC, ଅନ୍ୟ ନାମ ଫ୍ୟାକ୍ଟର ୯ କମ୍ପ୍ଲେକ୍ସ/factor IX complex) ଏକ ଔଷଧ ଯାହା ଫ୍ୟାକ୍ଟର ୨ (II), ୯ (II) ଓ ୧୦ ଭଳି (X) ରକ୍ତ ଜମାଟକାରୀ ଫ୍ୟାକ୍ଟରମାନଙ୍କୁ 
(blood clotting factor) ନେଇ ପ୍ରସ୍ତୁତ କରାଯାଇଛି । ଏହାର କେତେକ ସଂସ୍କରଣରେ ଫ୍ୟାକ୍ଟର ୭ (factor VII) ମଧ୍ୟ ଥାଏ । ବିଶୁଦ୍ଧ ଫ୍ୟାକ୍ଟର ୯ ନ ମିଳିଲେ ଏହା ହେମୋଫିଲିଆ ବି (hemophilia B) ରୋଗର ଚିକିତ୍ସା ବା ପ୍ରତିଷେଧ ଭାବରେ ଦିଆଯାଏ । ୱାରଫାରିନ (warfarin) ଚିକିତ୍ସାରେ ଏହି ଫ୍ୟାକ୍ଟର କମିଯିବା କାରଣରୁ ଏହି ଔଷଧ ଦିଆଯାଇପାରେ । ଶିରାଭ୍ୟନ୍ତର ଇନଫ୍ୟୁଜନ (slow injection into a vein) ଆକାରରେ ଏହା ଦିଆଯାଏ ।

ଏହା ସାଧାରଣ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ମୁଣ୍ଡବଥା, ବାନ୍ତି ଓ ନିଦ୍ରାଚ୍ଛନ୍ନ ଲାଗେ । ପ୍ରତିକ୍ରିୟା ସାଂଘାତିକ ହେଲେ ରକ୍ତ ଜମାଟ (blood clots) ହୋଇଯାଇପାରେ ଫଳରେ ହୃଦ୍‌ଘାତ, ସ୍ଟ୍ରୋକ୍ (stroke), ପଲ୍‌ମୋନାରି ଏମ୍ବୋଲିଜ୍ମ (pulmonary embolism) ବା ଡିପ ଭେନ ଥ୍ରୋମ୍ବୋସିସ (deep vein thrombosis) ହୋଇପାରେ । ଦୀର୍ଘକାଳୀନ ଚିକିତ୍ସା କଲେ ଆଣ୍ଟବଡି (Antibodies) ତିଆରି ହୋଇଯିବା ଫଳରେ ଭବିଷ୍ୟତରେ ଏହି ଔଷଧ ଫଳପ୍ରଦ ହୁଏନାହିଁ । 
 

ପ୍ରୋଥ୍ରୋମ୍ବିନ କମ୍ପ୍ଲେକ୍ସ କନସେଣ୍ଟ୍ରେଟ ପ୍ରଥମେ ସନ ୧୯୬୦ରେ ଚିକିତ୍ସା କ୍ଷେତ୍ରରେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ମାନବ ପ୍ଲାଜ୍ମାରୁ (human plasma) ତିଆରି ହୁଏ । ରିକମ୍ବିନାଣ୍ଟ ପଦ୍ଧତିରେ (recombinant methods) ତିଆରି ସଂସ୍କରଣରେ କେବଳ ଫ୍ୟାକ୍ଟର ୯ ଥାଏ ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ମୂଲ୍ୟ ପ୍ରାୟ ୯୦୦ ଆମେରିକୀୟ ଡଲାର । ଏହି ଔଷଧ ବିଭିନ୍ନ ପଦ୍ଧତିରେ ତିଆରି ହେଉଛି ।

 ଆଧାର 

ଶ୍ରେଣୀ:ଔଷଧ
ଶୈଳବାଳା ମହିଳା ମହାବିଦ୍ୟାଳୟ

ଶୈଳବାଳା ମହିଳା ମହାବିଦ୍ୟାଳୟ (ବର୍ତ୍ତମାନ "ଶୈଳବାଳା ମହିଳା"ସ୍ୱୟଂଶାସିତ  ମହାବିଦ୍ୟାଳୟ) କଟକର ମଧୁସୁଦନ ମାର୍ଗରେ ଅବସ୍ଥିତ । ଏହା ଓଡ଼ିଶା ସରକାରଙ୍କ ପରିଚାଳିତ ଏକ ଯୁକ୍ତ ଦୁଇ, ସ୍ନାତ ତଥା ସ୍ନାତକୋତ୍ତର ପାଠ୍ୟକ୍ରମ ଥିବା ଏକ ସାରକାରୀ ମହାବିଦ୍ୟାଳୟ । ଏହା ଓଡ଼ିଶାର ପ୍ରଥମ ସ୍ନାତକ (ଡିଗ୍ରୀ)ମହିଳା ମହାବିଦ୍ୟାଳୟ । 
 ଇତିହାସ 
ବିଶିଷ୍ଟ ସମାଜସେବୀ ତଥା ମଧୁବାବୁଙ୍କ ପାଳିତା କନ୍ୟା ଶୈଳବାଳା ଦାସଙ୍କ ନାମରେ ନାମିତ ଏହି ବିଦ୍ୟାଳୟ ୧୯୪୬ ମସିହାରେ ପ୍ରତିଷ୍ଟିତ । ୧୯୧୩ରେ ଶୈଳବାଳାଙ୍କ ଉଦ୍ୟମରେ ରେଭେନ୍ସା ବାଳିକା ବିଦ୍ୟାଳୟ ପରିସରରେ ଆନ୍ତର୍ମାଧ୍ୟମିକ ଶ୍ରେଣୀର ପାଠପଢ଼ା ଆରମ୍ଭ ହୋଇଥିଲା । ଏଇଠୁ ହିଁ ରାଜ୍ୟର ପ୍ରଥମ ମହିଳା କଲେଜ ଶୈଳବାଳା ମହିଳା ମହାବିଦ୍ୟାଳୟର ଭିତ୍ତିଭୂମି ପଡ଼ିଥିଲା । ଶୈଳବାଳା କଲେଜ ପାଇଁ ନିଜ ବାସଗୃହକୁ ଦାନ କର୍ଦେଇଥିଲେ । ୧୯୪୬ରେ ଏହି ଇଣ୍ଟରମେଡିଏଟ ମହିଳା କଲେଜ ପ୍ରଥମ ଶ୍ରେଣୀ ମାନ୍ୟତା ଲାଭ କରିଥିଲା । ୧୯୫୨ ମସିହା ଅପ୍ରେଲ ୨୮ରେ ଶୈଳବାଳା ମହିଳା କଲେଜର ନୂତନ ଗୃହ ଉଦ୍‌ଘାଟିତ ହେଲା । ମଧୁବାବୁଙ୍କ ସ୍ମୃତିରେ ଏହାର ନାମ "ମଧୁସୂଦନ ମହିଳା ମହାବିଦ୍ୟାଳୟ" ରଖିବାକୁ ଶୈଳବାଳା ପ୍ରସ୍ତାବ ଦେଇଥିଲେ। ମାତ୍ର ତତ୍କାଳୀନ ମୁଖ୍ୟମନ୍ତ୍ରୀ ନବକୃଷ୍ଣ ଚୌଧୁରୀ ନାରୀ ଶିକ୍ଷାରେ ଶୈଳବାଳାଙ୍କ ବିଶେଷ ଅବଦାନ ପାଇଁ ଏହାର ନାମ " ଶୈଳବାଳା ମହିଳା ମହାବିଦ୍ୟାଳୟ" ରଖିଥିଲେ ।
 ପାଠ୍ୟକ୍ରମ 
ମହାବିଦ୍ୟାଳୟରେ ଯୁକ୍ତ ଦୁଇ(+୨), ଯୁକ୍ତ ତିନି(+୩) ସହିତ ସ୍ଣାତକୋତ୍ତର ପାଠ୍ୟକ୍ରମର ସୁବିଧା ରହିଛି । ଯୁକ୍ତ ଦୁଇ ସ୍ତରରେ କଳା, ବିଜ୍ଞାନ ତଥା ବ୍ୟବସାୟିକ (vocational); ଯୁକ୍ତ ତିନି ସ୍ତରରେ କଳା ଓ ବିଜ୍ଞାନ ଏବଂ ସ୍ନାତକୋତ୍ତର ସ୍ତରରେ ଇତିହାସ, ଗୃହ ବିଜ୍ଞାନ ଓ ସଂସ୍କୃତ ପାଠ୍ୟକ୍ରମର ବ୍ୟବସ୍ଥା ରହିଛି । 
ଏତଦ୍‌ବ୍ୟତୀତ ମହାବିଦ୍ୟାଳୟରେ ଦୁଇଟି ସ୍ୱ-ବିତ୍ତପୋଷଣ (self-financing) ପାଠ୍ୟକ୍ରମ ଯଥା; ସୂଚନା ପ୍ରଦ୍ୟୋଦିକୀ(Information Technology) ଏବଂ କମ୍ପ୍ୟୁଟର ବିଜ୍ଞାନ ପାଠ୍ୟକ୍ରମର ବ୍ୟବସ୍ଥା ରହିଛି ।

 ବିଶିଷ୍ଟ ଛାତ୍ର 
 ଜୟନ୍ତୀ ପଟ୍ଟନାୟକ
 ପ୍ରଫେସର ପ୍ରଭାତ ନଳିନୀ ଦାସ
 ବର୍ଷା ପ୍ରିୟଦର୍ଶିନୀ
ଆଧାର

 ବାହାର ଲିଙ୍କ 
 ମହାବିଦ୍ୟାଳୟର ମୁଖ୍ୟ ୱେବସାଇଟ

ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:କଟକରେ ଶିକ୍ଷା
ଶ୍ରେଣୀ:ଓଡ଼ିଶାରେ ମହାବିଦ୍ୟାଳୟ ଓ ବିଶ୍ୱବିଦ୍ୟାଳୟ
କଳ୍ପବୃକ୍ଷ

right|thumb|300px|କଳ୍ପବୃକ୍ଷର ରକ୍ଷା କରୁଥିବା କିନ୍ନର ଏବଂ କିନ୍ନରୀ
thumb|ସମୁଦ୍ର ମନ୍ଥନର ଚିତ୍ରାତ୍ମକ ନିରୂପଣ

କଳ୍ପବୃକ୍ଷ ଦେବଲୋକର ଏକ ବୃକ୍ଷ ଅଟେ । ଏହାକୁ କଳ୍ପଦ୍ରୁପ, କଳ୍ପତରୁ, ସୁରତରୂ, ଦେବତରୂ ତଥା କଳ୍ପଲତା ଇତ୍ୟାଦି ନାମରେ ଜଣାଯାଏ । ପୁରାଣ ଅନୁସାରେ ସମୁଦ୍ର ମନ୍ଥନରୁ ପ୍ରାପ୍ତ 14ଟି ରତ୍ନମାନଙ୍କ ମଧ୍ୟରୁ କଳ୍ପବୃକ୍ଷ ଗୋଟିଏ ଅଟେ । ଏହା ଇନ୍ଦ୍ରଙ୍କୁ ଦିଆଯାଇଥିଲା ଏବଂ ଇନ୍ଦ୍ର ଏହାର ସ୍ଥାପନ ସୁରକାନନରେ କରିଥିଲେ । ହିନ୍ଦୁମାନଙ୍କର ବିଶ୍ୱାସ ଥାଏ କି, କଳ୍ପବୃକ୍ଷଙ୍କୁ ଯେଉଁ ଜିନିଷର ଯାଚଣା କରାଯାଇଥାଏ ସେହି ଜିନିଷ ମିଳିଯାଏ । ଏହାର ନାଶ ଅନ୍ତଃ ସମୟ ପର୍ଯ୍ୟନ୍ତ ହୋଇନଥାଏ । "ତୁବା" ନାମରେ ଏହିପରି ଏକ ବୃକ୍ଷର ବର୍ଣ୍ଣନା ଇସ୍ଲାମୀ ଧାର୍ମିକ ସାହିତ୍ୟରେ ମଧ୍ୟ ମିଳିଥାଏ ଯାହା ମୁସଲମାନ ମାନଙ୍କ ସ୍ୱର୍ଗର ଉପବନରେ ଉଦ୍ଭୂତ ହୋଇଥାଏ । 

ସିଦ୍ଧ, ନାଥ ଏବଂ ସନ୍ଥ କଳ୍ପଲତା କିମ୍ବା କଳ୍ପବଲ୍ଲରୀ ସଂଜ୍ଞା "ଉନ୍ମନୀ"କୁ ଦିଆଯାଇଥାଏ । କାରଣ ତାଙ୍କର ମତ ଅନୁସାରେ ସହଜ ଅବସ୍ଥା କିମ୍ବା କୈବଲ୍ୟ ପ୍ରାପ୍ତ ପାଇଁ ଉନ୍ମନୀ ହିଁ ଏକମାତ୍ର ସାଧନ ଅଟେ ଯାହା ନା କେବଳ ସମସ୍ତ କାମାନକୁ ପୁରଣ କରିଥାଏ , ଏହାଛଡା ସ୍ୱୟଂ ଅବିନଶ୍ୱର ମଧ୍ୟ ଅଟନ୍ତି ଏବଂ ଯାହାକୁ ମିଳିଯାଏ ତାହାକୁ ମଧ୍ୟ ଅବିନଶ୍ୱର ବନେଇ ଦେଇଥାଏ । 

ଏହାକୁ ମଧ୍ୟ ଦେଖନ୍ତୁ
 ସମୁଦ୍ର ମନ୍ଥନ

 କାଳକୂଟ (ହଳାହଳ)
 ଐରାବତ
 କାମଧେନୂ
 ଉଚ୍ଚେଃ ଶ୍ରବା
 କୌସ୍ତୁଭମାଣି
 କଳ୍ପବୃକ୍ଷ
 ରମ୍ଭା ନାମକ ଅପ୍ସରୀ
 ଲକ୍ଷ୍ମୀ
 ବାରୁଣୀ , ମଦୀରା
 ଚନ୍ଦ୍ରମା
 ପାରିଜାତ
 ଶଙ୍ଖ
 ଧନ୍ୱନ୍ତରୀ
 ଅମୃତ

ଆଧାର

ଶ୍ରେଣୀ:କଳ୍ପବୃକ୍ଷ
ହେମାବତୀ ଗମାଙ୍ଗ

ହେମାବତୀ ଗମାଙ୍ଗ  (ଜନ୍ମ ୩୧ ମାର୍ଚ୍ଚ ୧୯୬୧) ଜଣେ ଭାରତର ୧୩ ତମ ଲୋକ ସଭାର ସାଂସଦ । ସେ ଓଡ଼ିଶାର କୋରାପୁଟ ଲୋକ ସଭା ନିର୍ବାଚନ ମଣ୍ଡଳୀର  ଭାରତୀୟ ଜାତୀୟ କଂଗ୍ରେସର ସଭ୍ୟ ।
ରାୟଗଡ଼ା ଜିଲ୍ଲାର ଖିଲାପଦର ଗ୍ରାମରେ ଜନ୍ମିତ ଶ୍ରୀମତୀ ଗମାଙ୍ଗ ରମାଦେବୀ ମହିଳା ମହାବିଦ୍ୟାଳୟରେ ତାଙ୍କର ଇଣ୍ଟରମିଡିୟଟ୍ ଡିଗ୍ରୀ ହାସଲ କରିଥିଲେ । ଅପ୍ରିଲ ୪, ୧୯୭୫ ମସିହାରେ ସେ ଗିରିଧର ଗମାଙ୍ଗଙ୍କୁ ବିବାହ କରିବାପରେ ସେ ଦୁଇ ପୁଅ ଓ ଗୋଟିଏ କନ୍ୟାର ଜନନୀ ହୋଇଥିଲେ । ସମ୍ପ୍ରତି ସେ ବିଜୁ ଜନତା ଦଳରେ ଯୋଗ ଦେଇଛନ୍ତି ।
 ଆଧାର 

 ଅଧିକ ତଥ୍ୟ 
 13th Lok Sabha

ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ରାଜନେତା
ଶ୍ରେଣୀ:୧୩ଶ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଆ ମହିଳା ରାଜନୀତିଜ୍ଞ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶୁକଦେବ

right|thumb|300px|ଶୁକଦେବ ସନ୍ଥମାନଙ୍କୁ କଥା ଶୁଣାଉଛନ୍ତି
thumb|left|210px|Sage Sukdeva narrating the story of Krishna to Parikshit.

ଶୁକଦେବ ମହାଭାରତ କାଳର ମୁନୀ ଥିଲେ । ସେ ବେଦବ୍ୟାସଙ୍କ ପୁତ୍ର ଥିଲେ । ସେ ପିଲାବେଳୁ ହିଁ ଜ୍ଞାନ ପ୍ରାପ୍ତ ପାଇଁ ବଣକୁ ଚାଲି ଯାଇଥିଲେ । ସେ ପରୀକ୍ଷିତଙ୍କୁ ଶ୍ରୀମଦ ଭାଗବତ ଶୁଣେଇଥିଲେ ।Matchett, Freda (2001). Krishna, Lord or Avatara?: the relationship between Krishna and Vishnu. Routledge. . ଶୁକଦେବ, ବ୍ୟାସଙ୍କଠାରୁ ମହାଭାରତ ପଢ଼ିଥିଲେ ଏବଂ ତାହାକୁ ଦେବତା ମାନଙ୍କୁ ଶୁଣାଇଥିଲେ । ସେ କମ ବୟସରେ ହିଁ ବ୍ରହ୍ମଲୀନ ହୋଇଯାଇଥିଲେ ।Sullivan, Bruce M. (1990). Kṛṣṇa Dvaipāyana Vyāsa and the Mahābhārata: a new interpretation. BRILL. p. 40. .

ଐତିହାସିକ କାହାଣୀ

ଶୁକଦେବ ମହର୍ଷି ବେଦ ବ୍ୟାସଙ୍କ ପୁତ୍ର ଥିଲେ ଏବଂ ସେ 12 ବର୍ଷ ପର୍ଯ୍ୟନ୍ତ ନିଜ ମାତାଙ୍କ ଗର୍ଭରେ ରହିଥିଲେ । 

ଭଗବାନ ଶିବ, ମାତା ପାର୍ବତୀଙ୍କୁ ଅମର କଥା ଶୁଣାଉଥିଲେ । ମାତା ପାର୍ବତୀଙ୍କୁ କଥା ଶୁଣି ଶୁଣି ନିଦ ଆସି ଯାଇଥିଲା ଏବଂ ତାଙ୍କ ଜାଗାରେ ସେଠାରେ ବସିଥିବା ଶୁକ ହୁଙ୍କାରୀ ଭର୍ତ୍ତି କରିବା ପ୍ରାରମ୍ଭ କରିଦେଇଥିଲେ । ଯେତେବେଳେ ଭଗବାନ ଶିବଙ୍କୁ ଏହି ବିଷୟରେ ଜ୍ଞାତ ହେଲା , ସେତେବେଳେ ସେ ଶୁକଙ୍କୁ ମାରିବା ପାଇଁ ଦୌଡିଥିଲେ ଏବଂ ତାଙ୍କ ପଛରେ ନିଜ ତ୍ରିଶୁଳ ଛାଡିଥିଲେ । ଶୁକ ନିଜ ଜୀବନ ବଞ୍ଚାଇବା ପାଇଁ ତିନି ଲୋକରେ ଦୌଡ଼ିବାକୁ ଲାଗିଲେ, ଦୌଡ଼ି-ଦୌଡ଼ି ସେ ବ୍ୟାସଙ୍କ ଆଶ୍ରମକୁ ଆସିଥିଲେ ଏବଂ ସୁକ୍ଷ୍ମ ରୂପ ବନେଇ ତାଙ୍କ ପତ୍ନୀଙ୍କ ମୁଖ ମଧ୍ୟକୁ ପଶିଗଲେ । ସେଠାରେ ସେ ତାଙ୍କ ଗର୍ଭ ମଧ୍ୟରେ ରହିଗଲେ । ଏହା କୁହାଯାଏ କି, ସେ 12 ବର୍ଷ ପର୍ଯ୍ୟନ୍ତ ଗର୍ଭ ବହାରକୁ ବାହାରିଲେ ନାହିଁ । ଯେତେବେଳେ ଭଗବାନ ଶ୍ରୀ କୃଷ୍ଣ ସ୍ୱୟଂ ଆସି ତାଙ୍କୁ ଆଶ୍ୱସନା ଦେଲେ କି, ବାହାରକୁ ବାହାରିବା ପରେ ତୁମ ଉପରେ ମାୟାର ପ୍ରଭାବ ପଡିବ ନାହିଁ । ତା'ପରେ ସେ ଗର୍ଭରୁ ବାହାରିଲେ ଏବଂ ବ୍ୟାସଙ୍କ ପୁତ୍ର ବୋଲି କୁହାଗଲା । ଗର୍ଭରେ ହିଁ ତାଙ୍କୁ ବେଦ, ଉପନିଷଦ, ଦର୍ଶନ ଏବଂ ପୁରାଣ ଆଦିର ସମ୍ୟକ ଜ୍ଞାନ ହୋଇଯାଇଥିଲା । 

ଜନ୍ମ ନେବା ପରେ ସେ ବାଲ୍ୟ ଅବସ୍ଥାରେ ତପ ହେତୁ ବଣ ପାଖକୁ ଦୌଡ଼ିଲେ । ତାଙ୍କୁ ସଂସାରକୁ ବିରକ୍ତ ଭାବନା ଥିଲା । ପରନ୍ତୁ ବାତ୍ସଲ୍ୟ ଭାବରେ କାନ୍ଦି ବ୍ୟାସ ମଧ୍ୟ ତାଙ୍କ ପଛରେ ଦୌଡିଥିଲେ । ମାର୍ଗରେ ଏକ ଜଳାଶୟରେ କିଛି କନ୍ୟାମାନେ ସ୍ନାନ କରୁଥିଲେ, ସେମାନେ ଯେତେବେଳ ଶୁକଦେବଙ୍କୁ ଦେଖିଲେ ତ ନିଜ ଅବସ୍ଥାକୁ ଧ୍ୟାନ ନ ଦେଇ ଶୁକଦେବଙ୍କ ଆଶୀର୍ବାଦ ନେଇଥିଲେ । କିନ୍ତୁ ଯେତେବେଳ ଶୁକଦେବଙ୍କ ପଛେ ମୋହରେ ପଡିଲେ ସେତେବେଳେ ବ୍ୟାସ ସେଠାରେ ପହଞ୍ଚିଲେ । ତାହାପରେ ସମସ୍ତ କନ୍ୟା ଶାନ୍ତ ହୋଇଗଲେ । ଏହି ସାଂସାରିକ ବିରକ୍ତିରେ ଶୁକଦେବ ତପର ପ୍ରାରମ୍ଭ କରିଥିଲେ ।  

ଯେଉଁ ଜାଗାରେ ଶୁକଦେବ ବ୍ରହ୍ମଲୀନ ହୋଇଥିଲେ ବର୍ତ୍ତମାନ ସମୟରେ ସେହି ଜାଗା ହରିୟାଣାରେ କୈଥଳର ଗ୍ରାମ ସଜୁମାରେ ରହିଛି ।

ଆଧାର

ଶ୍ରେଣୀ:ବ୍ୟାସଦେବ
ଅଭୟ

ଅଭୟ, ୨୦୧୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ତରଙ୍ଗ ସିନେ ପ୍ରଡକ୍ସନଦ୍ୱାରା ଏହି ଚଳଚ୍ଚିତ୍ରଟି ନିର୍ମିତ ହୋଇଥିଲା । ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ସନ୍ତୋଷ ନାରାୟଣ ଦାସ କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମୂରଲୀ କ୍ରିଷ୍ଣା । ୨୦୧୭ ମସିହାରେ ରଜ ସମୟରେ ମୁକ୍ତିଲାଭ କରିଥିଲା ଏହି ଚଳଚ୍ଚିତ୍ରଟି ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଓ ଏଲିନା ସାମନ୍ତ ରାୟ । ମନୋଜ ମିଶ୍ର, ମିହର ଦାସ, ଅଶ୍ରୁମୋଚନ ମହାନ୍ତି, ଅନିତା ଦାସ, ପ୍ରତିଭା ପଣ୍ଡା, ସରୋଜ ଦାସ, କାଳିଆ, ଶଙ୍କାର ଆଦି କଳାକାରମାନେ ଏହି ଚଳଚ୍ଚିତ୍ରରେ ଅଭିନୟ କରିଥିଲେ ।

ଅଭିନୟ
 ଅନୁଭବ ମହାନ୍ତି
 ଏଲିନା ସାମନ୍ତରାୟ
 ମନୋଜ ମିଶ୍ର
 ମିହିର ଦାସ
 ଅଶ୍ରୁମୋଚନ ମହାନ୍ତି
 ଅନିତା ଦାସ
 ପ୍ରତିଭା ପଣ୍ଡା
 ସରୋଜ ଦାସ
 କାଳିଆ
 ଶଙ୍କର

କାହାଣୀ
ଜଣେ କନେଷ୍ଟବେଳର ପୁଅ ‘ଅଭୟ' । ଅତି ସାଧାରଣ ଘରର ପିଲାଙ୍କ ଭଳି ଟିକେ ଡରକୁଳା । କୌଣସି ଗଣ୍ଡଗୋଳକୁ ତା’ର ପ୍ରାଣେ ଡର । ପ୍ରେମ ତ ଦୂରର କଥା, ଝିଅପିଲାଙ୍କ ସହ ମିଳାମିଶାକୁ ବି ଡର । ଏମିତି ଏକ ସାଧାରଣ ଚରିତ୍ରରେ ଅଭିନୟ କରିଥିଲେ ଅନୁଭବ । ସମାଜର ଜଣେ ସାଧାରଣ ମଣିଷର ପ୍ରତୀକ ‘ଅଭୟ’ ଅନ୍ୟାୟକୁ ସହିପାରେନି, କିନ୍ତୁ ଖୋଲାଖୋଲି ଭାବେ ପ୍ରତିବାଦ ବି କରିପାରେନି । ଘରେ ବସି ଫେସ୍‍ବୁକ୍‌ରେ କୌଣସି ବିଷୟରେ ଲମ୍ବା ଚ‌ଉଡ଼ା ଚର୍ଚ୍ଚା କରିପାରେ, କିନ୍ତୁ କୌଣସି ଘଟଣାକୁ ସାମ୍ନା କରିପାରେନା । କୌଣସି ଆନ୍ଦୋଳନରେ ବହୁତ ଲୋକ ଯୋଗଦେଉଥିଲାବେଳେ ଲୁଚିଲୁଚି ଟାୟାର ଜାଳିପାରେ ଅଭୟ, କିନ୍ତୁ ଆନ୍ଦୋଳନର ନେତୃତ୍ୱ ନେଇପାରେନା ।

ସାଧାରଣ ପରିବାରର ପିଲାଟିଏ ପାଠଶାଠ ପଢ଼ି ଧାଏଁ ରୋଜଗାର କରିବାକୁ । ଅଭୟ ମଧ୍ୟ ସେ ରାସ୍ତାରେ ଯିବାକୁ ଚେଷ୍ଟା କରିଛି । ମଧ୍ୟବିତ୍ତ ପରିବାରର ସନ୍ତାନ ଅଭୟକୁ ବାପା ପୋଲିସରେ ଭର୍ତ୍ତି କରିବାକୁ ଚାହାନ୍ତି, ବଡ଼ ପଦବୀରେ । ଜଣେ କନେଷ୍ଟବଳ ହିସାବରେ ସେ ଯାହା କରିପାରିନାହାନ୍ତି, ପୁଅ ତାହା କରୁ । କିନ୍ତୁ ଅଭୟ ପ୍ରମାଣ କରିଦିଏ ଯେ ଅନୀତି ଓ ଦୁର୍ନୀତିର ମୁକାବିଲା କରିବା ପାଇଁ ବଡ଼ ପୋଲିସ ଅଫିସର ହେବା ଦରକାର ନାହିଁ ।

ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତଗୁଡ଼ିକ ରଚନା କରିଥିଲେ ବସନ୍ତରାଜ ସାମଲ ଏବଂ ସୁବ୍ରତ ସ୍ୱାଇଁ । ହ୍ୟୁମାନ ସାଗର, ଅନନ୍ୟା ଶ୍ରୀତମ ନନ୍ଦ, ଦୀପ୍ତିରେଖା ପାଢ଼ୀ ଏବଂ ଲୋପାମୁଦ୍ରା ଦାଶ ପ୍ରମୁଖ ଚଳଚ୍ଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ପୁରସ୍କାର
ଚଳଚ୍ଚିତ୍ର ପତ୍ରିକା "ଚଳଚ୍ଚିତ୍ର ଜଗତ"ର ପ୍ରତିଭା ସମ୍ମାନ ଉତ୍ସବରେ ଏହି ଚଳଚ୍ଚିତ୍ରର ଖଳନାୟକ ମନୋଜ ମିଶ୍ରଙ୍କୁ ଶ୍ରେଷ୍ଠ ଖଳନାୟକ ଏବଂ ମିହିର ଦାସଙ୍କୁ ଦୁଃଖିରାମ ସ୍ୱାଇଁ ସ୍ମାରକୀ ଖଳନାୟକ ସମ୍ମାନ ମିଳିଥିଲା । ଦ୍ୱାଦଶ ଚଳଚ୍ଚିତ୍ର ଓ ଟେଲିଭିଜନ ଆୱାର୍ଡ ଶୋ ଟାଇମ୍‌- ୨୦୧୮ରେ ଏଲିନାଙ୍କୁ ଶ୍ରେଷ୍ଠ ନାୟିକା ପୁରସ୍କାର ମିଲିଥିଲା ।

ଆଧାର

ବାହାର ଆଧାର
 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ଦେବାଶିଷ ସାମନ୍ତରାୟ

ଦେବାଶିଷ ସାମନ୍ତରାୟ (ଜନ୍ମ:୧୪ ଫେବୃଆରୀ ୧୯୭୫) ଜଣେ ଓଡ଼ିଆ ଗାଳ୍ପିକ ଓ ଔପନ୍ୟାସିକ ।
ସେ ପର୍ବ, ଭିନ୍ନସ୍ୱର, ସତମୁହଁ, ରାହା, ଛକିଶୂନ, ପ୍ରତିବିମ୍ବ ଭଳି ଗଳ୍ପ ଏବଂ ଏପଟେ ସେପଟେ, ବିନ୍ଦୁରୁ ବୃତ୍ତ ଭଳି ଉପନ୍ୟାସ ରଚନ କରିଛନ୍ତି ।

 ବାଲ୍ୟଜୀବନ ଓ ଶିକ୍ଷା 
ଦେବାଶିଷ, ନୟାଗଡ଼ ଜିଲ୍ଲାର ରଣପୁରଅନ୍ତର୍ଗତ ଅଡାଲ ଗ୍ରାମରେ ଜନ୍ମଗ୍ରହଣ କରିଥିଲେ । ଅଡାଲ ଶଙ୍କର୍ଷଣ ବିଦ୍ୟାଳୟରୁ ୧୯୯୦ମସିହାରେ ମାଟ୍ରିକ ଓ କଣ୍ଟାବାଡ଼ସ୍ଥିତ ରମାମଣୀ ମହାବିଦ୍ୟାଳୟରେ +୨ବିଜ୍ଞାନ ପଢ଼ିଥିଲେ । ତାପରେ ନୟାଗଡ଼ ମହାବିଦ୍ୟାଳୟରୁ +୩ବିଜ୍ଞାନ ଓ କଲିକତାରୁ ଚାଟାର୍ଡ ଆକାଉଣ୍ଟାନ୍ସି ପଢ଼ିଥିଲେ । କଟକର ଏକ ଚାଟାର୍ଡ ଆକାଉଣ୍ଟାନ୍ସି ସଂସ୍ଥାରୁ ସେ ଚାକିରି ଜୀବନ ଆରମ୍ଭ କରିଥିଲେ ।

 ସାହିତ୍ୟ ସର୍ଜନା 
ମା'ଙ୍କଠାରୁ ଗପ ଶୁଣି ସେ ସାହିତ୍ୟ ପଢ଼ିବା, ଲେଖିବା ପ୍ରତି ଆକର୍ଷିତ ହୋଇଥିଲେ । ନୟାଗଡ଼ କଲେଜ ମୁଖପତ୍ର 'ରୁକ୍ଷୀ'ରେ ତାଙ୍କ ପ୍ରଥମ କବିତା 'ବୋଉ' ପ୍ରକାଶିତ ହୋଇଥିଲା । 'ପୁଅ' ଥିଲା ତାଙ୍କର ପ୍ରଥମ ପ୍ରକାଶିତ କ୍ଷୁଦ୍ରଗଳ୍ପ । ଏହି ଗପ ତାଙ୍କୁ ପାଠକୀୟ ପରିଚିତି ଆଣି ଦେଇଥିଲା ।

 ରଚନାବଳୀ 
 	

 ଗଳ୍ପ 
 ପର୍ବ
 ଭିନ୍ନସ୍ୱର
 ସତମୁହଁ
 ରାହା
 ଛକିଶୂନ
 ପ୍ରତିବିମ୍ବ

 ଉପନ୍ୟାସ 
 ଏପଟେ ସେପଟେ
 ଭିଡ଼ ଭିତରୁ ଜଣେ
 ବିନ୍ଦୁରୁ ବୃତ୍ତ
 
 ପୁରସ୍କାର ଓ ସମ୍ମାନ 
 ସୁବ୍ରତ ରଥ ସ୍ମାରକୀ ପୁରସ୍କାର, ୨୦୨୦ (ଶ୍ରୀ ଗଂଗାଧର ରଥ ଫାଉଣ୍ଡେସନ୍‌ ପ୍ରଦତ୍ତ )
 କିଶୋରୀଚରଣ ପୁରସ୍କାରhttps://www.telegraphindia.com/1140304/jsp/odisha/story_18037625.jsp
 କଥାକଳିକା ସ୍ୱତନ୍ତ୍ର ଯୁବପ୍ରତିଭା ପୁରସ୍କାର
 ରାଜ୍ୟ ଯୁବ ପୁରସ୍କାର
 କଥାସମ୍ରାଟ ଫକୀରମୋହନ ଯୁବ କଥାକାର ସମ୍ମାନ
 କଳିଙ୍ଗପ୍ରଭା ସାରସ୍ୱତ ସମ୍ମାନ
 ଟାଇମପାସ ସ୍ୱୟଂଶ୍ରୀ ସମ୍ମାନ
 କୁଞ୍ଜବିହାରୀ ଦାସ ଉପନ୍ୟାସ ସମ୍ମାନ

 ଆଧାର 

ଶ୍ରେଣୀ:୧୯୭୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ନୟାଗଡ଼ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲେଖକ
ରୋମିଓ ଜୁଲିଏଟ

ରୋମିଓ ଜୁଲିଏଟ, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ ଚଳଚ୍ଚିତ୍ର । ଏହି ଚଳଚ୍ଚିତ୍ରଟିର ପ୍ରଯୋଜନା କରିଥିଲେ ରମେଶ ବାରିକ । ନିର୍ଦ୍ଦେଶକ ସୁଧାକର ବସନ୍ତ ଏହାର ନିର୍ଦ୍ଦେଶନା ଦେଇଥିଲେ । ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନେତା ଅରିନ୍ଦମ ଏବଂ ଅଭିନେତ୍ରୀ ବର୍ଷା ପ୍ରିୟଦର୍ଶିନୀ ଅଭିନୟ କରିଥିଲେ । ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ । ଏହି ଚଳଚ୍ଚିତ୍ରଟି ରଜ ସମୟରେ ମୁକ୍ତିଲାଭ କରିବା ପାଇଁ ଚାରିଆଡ଼େ ଚର୍ଚ୍ଚା ହେଉଥିଲା, ମାତ୍ର ରଜର ଠିକ୍ ମାସେ ପରେ ଅର୍ଥାତ ଜୁଲାଇ ୧୪ରେ ମୁକ୍ତିଲାଭ କରିଥିଲା । ଏ ମନ ମାନେନା ଏବଂ ପର୍ଶୁରାମ ଚଳଚ୍ଚିତ୍ର ପରେ ଅରିନ୍ଦମ ଏବଂ ବର୍ଷାଙ୍କର ଏହା ଥିଲା ତୃତୀୟ ଚଳଚ୍ଚିତ୍ର ।

ଅଭିନୟ
 ଅରିନ୍ଦମ ରାୟ
 ବର୍ଷା ପ୍ରିୟଦର୍ଶିନୀ
 ମିହିର ଦାସ

କାହାଣୀ

ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଏହି ଚଳଚ୍ଚିତ୍ରଟିରେ ବିଗତ ଦିନର ସୁପ୍ରସିଦ୍ଧ ଗୀତ 'ନାହିଁ ମୋ ପାଦେ ଆଜି ଘୁଙ୍ଗୁର'କୁ ମଧ୍ୟ ସ୍ଥାନୀତ କରାଯାଇଛି । ଗୀତଗୁଡ଼ିକ ରଚନା କରିଥିଲେ ବସନ୍ତରାଜ ସାମଲ ଏବଂ ସୁବ୍ରତ ନାୟକ । ଚଳଚ୍ଚିତ୍ରର ଗୀତଗୁଡ଼ିକର କଣ୍ଠଦାନ କରିଥିଲେ ଅନନ୍ୟା ଶ୍ରୀତନ ନନ୍ଦ, ଦୀପ୍ତିରେଖା ପାଢ଼ୀ, ହ୍ୟୁମାନ ସାଗର ଏବଂ ସବିଶେସ ।

ଗୀତ

ପୁରସ୍କାର
 ଶ୍ରେଷ୍ଠ ନାୟକ - ଦ୍ୱାଦଶ ଚଳଚ୍ଚିତ୍ର ଓ ଟେଲିଭିଜନ ଆୱାର୍ଡ ଶୋ ଟାଇମ୍‌- ୨୦୧୮ 

ଆଧାର

ବାହାର ଆଧାର
 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ସିଷ୍ଟର ଶ୍ରୀଦେବୀ

ସିଷ୍ଟର ଶ୍ରୀଦେବୀ, ୨୦୧୭ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ୨୦୧୭ ମସିହା ରଜରେ ମୁକ୍ତିଲାଭ କରିଥିଲା । ତରଙ୍ଗ ସିନେ ପ୍ରଡକ୍ସନ ପ୍ରଯୋଜନାରେ ଏହି ଚଳଚ୍ଚିତ୍ରଟି ନିର୍ମିତ ହୋଇଥିଲା । ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ଅଶୋକ ପତି । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ଗୀତିକାର ନିର୍ମଳ ନାୟକ ଚଳଚ୍ଚିତ୍ରର ଗୀତଗୁଡ଼ିକ ରଚନା କରିଥିଲେ ।

ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ବାବୁଶାନ୍ ଏବଂ ଶିବାନୀ ସଙ୍ଗୀତା । ଶିବାନୀ ପୂର୍ବରୁ ଶିଶୁ କଳାକାର ଭାବରେ ଓଡ଼ିଆ କଥାଚିତ୍ରରେ ଅଭିନୟ କରିଥିଲେ । ଗାୟକ ଋତୁରାଜ ମହାନ୍ତି, ତାରିକ୍, ପାମେଲା ଜୈନ, କୁଲଦୀପ ପ୍ରମୁଖ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ । ଚଳଚ୍ଚିତ୍ରର ସ‌ହକାରୀ ଭୂମିକାରେ ମିହିର ଦାସ, ଅପରାଜିତା ମହାନ୍ତି, ସଲିଲ ମିତ୍ର ପ୍ରମୁଖ ବରିଷ୍ଠ କଳାକାରମାନେ ଅଭିନୟ କରିଥିଲେ ।

ଅଭିନୟ
 ବାବୁଶାନ୍
 ଶିବାନୀ ସଙ୍ଗୀତା
 ମିହିର ଦାସ
 ଅପରାଜିତା ମହାନ୍ତି
ସଲିଲ ମିତ୍ର
 ତ୍ରିଭୁବନ
 ଚୌଧୁରୀ ଜୟପ୍ରକାଶ ଦାସ
 ଶୁଭ୍ରାଂଶୁ ନାୟକ

କାହାଣୀ

ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଚଳଚ୍ଚିତ୍ରର ସମସ୍ତ ଗୀତଗୁଡ଼ିକ ରଚନା କରିଥିଲେ ଗୀତିକାର ନିର୍ମଳ ନାୟକ । ଗାୟକ ଋତୁରାଜ ମହାନ୍ତି, ତାରିକ୍, ପାମେଲା ଜୈନ, କୁଲଦୀପ ପ୍ରମୁଖ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ । ଋତୁରାଜ ମହାନ୍ତି ଅନେକ ହିନ୍ଦୀ ଗୀତ ଗାଇଥିଲେ ମଧ୍ୟ ପ୍ରଥମଥର ପାଇଁ ଏହି ଚଳଚ୍ଚିତ୍ର ଜରିଆରେ ଓଡ଼ିଆ ଗୀତ ଗାଇଥିଲେ । ସେ 'ଡାର୍ଲି ତୁ ମୋଠାରୁ କାଇଁ ନେଲୁ ଅଲବିଦା' ଗୀତଟି ଗାଇଥିଲେ ।

ଗୀତ

ପୁରସ୍କାର
ଚଳଚ୍ଚିତ୍ର ପତ୍ରିକା "ଚଳଚ୍ଚିତ୍ର ଜଗତ"ର ପ୍ରତିଭା ସମ୍ମାନ ଉତ୍ସବରେ ଏହି ଚଳଚ୍ଚିତ୍ରର ନାୟକ ବାବୁଶାନ୍‌ଙ୍କୁ ଶ୍ରେଷ୍ଠ ନାୟକ ଏବଂ ରଣଜିତ ପଟ୍ଟନାୟକଙ୍କୁ ଶ୍ରେଷ୍ଠ ସଂଳାପକାର ସମ୍ମାନ ମିଳିଥିଲା ।

ଆଧାର

ବାହାର ଆଧାର
 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ଅଦିତି

thumb|ଭଗବାନ ବ୍ରହ୍ମା ଏବଂ ଅଦିତି - ୧୯ ଶତାବ୍ଦୀର ଚିତ୍ରଣ

ଅଦିତି  ଋଷି କଶ୍ୟପଙ୍କର ଦ୍ୱିତୀୟ ପତ୍ନୀ ଥିଲେ । ତାଙ୍କର ୧୨ଟି ଥିଲେ , ଏବଂ ୧୨ତମ ପୁତ୍ରଙ୍କୁ ଆଦିତ୍ୟ କୁହାଯାଇଥିଲା । ତାଙ୍କର ପୁତ୍ରମାନଙ୍କୁ ଦେବତାର ଆଖ୍ୟା ଦିଆଯାଉଥିଲା । 

ଅଦିତି ଋକବେଦର ମାତୃଦେବୀ, ଯାହାଙ୍କ ସ୍ତୁତିରେ ସେହି ବେଦରେ ୨୦ଟି ମନ୍ତ୍ର କୁହାଯାଇଛି । ଏହା ମିତ୍ରାବରୁଣ , ଅର୍ଯ୍ୟମାନ, ରୁଦ୍ର, ଆଦିତ୍ୟ , ଇନ୍ଦ୍ର ଆଦିଙ୍କ ମାତା ଥିଲେ । ଇନ୍ଦ୍ର ଏବଂ ଅଦିତ୍ୟଙ୍କୁ ଶକ୍ତି ଅଦିତିଙ୍କଠାରୁ ପ୍ରାପ୍ତ ହୋଇଥାଏ । ତାଙ୍କର ମାତୃତ୍ୱର ଅନ୍ୟ ଏକ ସଙ୍କେତ ଅଥର୍ବବେଦ (୭.୬.୨) ଏବଂ ବାଜସନେୟିସହିଂତା (୨୧,୫)ରେ ମଧ୍ୟ ହୋଇଥାଏ।  ଏହି ପ୍ରକାରେ ତାଙ୍କର ସ୍ୱାଭାବିକ ସ୍ୱତ୍ୱ ଶିଶୁମାନଙ୍କ ଉପରେ ହୋଇଥାଏ ଏବଂ ଋକବୈଦିକ ଋଷୀ ନିଜ ଦେବତା ମାନଙ୍କ ସହିତ ବାରମ୍ବାର ତାଙ୍କ ଶରଣକୁ ଯା'ନ୍ତି ।

ଅଦିତି ନିଜ ଶାବ୍ଦିକ ଅର୍ଥରେ ବନ୍ଧନହୀନତା ଏବଂ ସ୍ୱତନ୍ତ୍ରତାର ଅଧିକତ୍ୱ ଅଟନ୍ତି । ଦିତିର ଅର୍ଥ ବନ୍ଧକର ଏବଂ ଦାର ଅର୍ଥ ବାନ୍ଧନ ହୋଇଥାଏ । ଏଥିରେ ପାପର ବନ୍ଧନରୁ ରହିତ ହେବା ମଧ୍ୟ ଅଦିତିଙ୍କ ସମ୍ପର୍କରୁ ହିଁ ସମ୍ଭବ ବୋଲି ମାନି ନିଆଯାଏ । ଋକବେଦ (୧,୧୬୨,୨୨)ରେ ପାପରୁ ମୁକ୍ତି ହେବାର ପ୍ରାର୍ଥନା କରାଯାଇଛି । କିଛି ଅର୍ଥରେ ତାହାକୁ ଗାଈର ମଧ୍ୟ ପର୍ଯ୍ୟାୟ ମାନିନିଆ ଯାଇଛି । ଋକବେଦର ବହୁ ପ୍ରସିଦ୍ଧ ମନ୍ତ୍ର (୮,୧୦୧,୧୫)- ମା ଗାଂ ଅନାଙ୍ଗା ଅଦିତି ବଧିଷ୍ଟ- ଗାଈ ରୂପୀ ଅଦିତିଙ୍କୁ ମରା ନଯାଉ ।  ଯେଉଁଥିରେ ଗୋ ହତ୍ୟାର ନିଷେଧ ମାନି ନିଆଯାଏ । ଏହା ଅଦିତିଙ୍କୁ ସମ୍ବନ୍ଧ ରଖିଥାଏ । ଏହି ମାତୃଦେବୀଙ୍କ ଉପାସନା ପାଇଁ କୌଣସି ନା କୌଣସି ରୂପରେ ବନିଥିବା ମୃଣ୍ମୁର୍ତିୟା ପ୍ରାଚୀନ କାଳରେ ସିନ୍ଧୁନଦରେ ଭୂମଧ୍ୟସଗାର ପର୍ଯ୍ୟନ୍ତ ହୋଇଥାଏ ।

 ଆଧାର
ଭକ୍ତ ଓ ଭଗବାନ

ଭକ୍ତ ଓ ଭଗବାନ, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନାରାୟଣ ଘଡ଼େଇ ଏବଂ ନିର୍ଦ୍ଦେଶନା ଦେଇଥିଲେ ଅମୂଲ୍ୟ ଜେନା । ନାରାୟଣ ଚଳଚ୍ଚିତ୍ରର ପ୍ରଯୋଜନା ସ‌ହ କାହାଣୀ, ସଂଳାପ, ଚିତ୍ରନାଟ୍ୟ ଏବଂ ବୈଷୟିକ ନିର୍ଦ୍ଦେଶନା ଦାୟିତ୍ୱ ବ‌ହନ କରିଥିଲେ । ଏହି ଚଳଚ୍ଚିତ୍ରର ନୃତ୍ୟ ନିର୍ଦ୍ଦେଶନା ଦେଇଥିଲେ ପ‌ପୁ । ଏହି ଚଳଚ୍ଚିତ୍ରରେ ଅଭିନୟ କରିଥିବା ପ୍ରମୁଖ କଳାକାରମାନେ ହେଲେ ଦେବଦତ୍ତ, ରିତିକା, ପୂଜା, ଲୀନା, ଦେବୁ ବ୍ରହ୍ମା, ଦେବୀ ବାରିକ, ଚକ୍ରଧର ଜେନା, ପ୍ରିୟ ମିଶ୍ର, ନଟବର ଆଚାର୍ଯ୍ୟ ।

ଅଭିନୟ
 ଦେବଦତ୍ତ
 ରିତିକା
 ପୂଜା
 ଲୀନା
 ଦେବୁ ବ୍ରହ୍ମା
 ଦେବୀ ବାରିକ
 ଚକ୍ରଧର ଜେନା
 ପ୍ରିୟ ମିଶ୍ର
 ନଟବର ଆଚାର୍ଯ୍ୟ

କାହାଣୀ

ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଦ୍ୟୁତ୍‌ ରଏ, ହିମାଂଶୁ ଶେଖର ମହାନ୍ତି ଏବଂ ଜିତ୍‌ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର